32001R2022
L 273/17
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 2022/2001 НА КОМИСИЯТА
от 15 октомври 2001 година
за изменение на Регламент (ЕО) № 1623/2000 относно определяне на подробни правила за прилагане на Регламент (ЕО) № 1493/1999 на Съвета относно общата организация на пазара на вино по отношение на пазарните механизми
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1493/1999 на Съвета от 17 май 1999 г.относно общата организация на пазара на вино (1), последно изменен от Регламент (ЕО) № 2826/2000 (2), и по-специално член 33 от него,
като има предвид, че:
(1)
Член 63 от Регламент (ЕО) № 1623/2000 на Комисията от 25 юли 2000 г. относно определяне на подробни правила за прилагане на Регламент (ЕО) № 1493/1999 на Съвета относно общата организация на пазара на вино по отношение на пазарните механизми (3), последно изменен с Регламент (ЕИО) № 1660/2001 на Съвета (4), предвижда въвеждането на схема за помощи за дестилиране на вино в алкохол за консумация. Тази схема беше въведена за пръв път през 2000-2001 лозарска година. Необходими са промени, свързани с опита, натрупан през първата година на прилагане. По-специално, с цел да се гарантира по-стабилно развитие в течение на годината, дестилацията трябва да бъде открита на няколко отделни етапа.
(2)
Мерките, предвидени в настоящия регламент, са в съответствие със становището на Управителния комитет по виното,
ПРИЕ НАСТОЯЩИЯ РЕГЛАМЕНТ:
Член 1
Към член 63, параграф 1 от Регламент (ЕО) № 1623/2000 се добавя следната алинея:
„През 2001-2002 лозарска година дестилацията се открива за периода от 16 октомври до 15 ноември. Максималното количество, за което се сключват договорите или приемат декларациите, посочени в член 65, може да възлиза на 7 милиона хектолитра. Комисията открива впоследствие още количества за един или повече периоди, които следва да бъдат определени съгласно процедурата, посочена в член 75 от Регламент (ЕО) № 1493/1999.“
Член 2
Настоящият регламент влиза в сила в деня на публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 15 октомври 2001 година.